Election 2019: दिल्ली में चुनाव से पहले AAP को बड़ा झटका, पार्टी के इस नेता ने थामा BJP का दामन, वजह भी बताई  
चुनाव से पहले आम आदमी पार्टी को झटका
'आप' विधायक देवेंदर सहरावत बीजेपी में शामिल
देवेंदर सहरावत विजवासन से विधायक हैं
Delhi: Rebel AAP MLA Devinder Kumar Sehrawat joins Bharatiya Janata Party (BJP) in presence of Union Minister Vijay Goel. pic.twitter.com/DD5P3rVYLJ
पार्टी में अपनी 'अनदेखी' करने और 'अलग थलग' किए जाने का आरोप लगाते हुए सहरावत ने कहा कि उन्हें पार्टी के कार्यक्रमों में भी नहीं बुलाया जाता था. सेना में कर्नल पद से अवकाश लेने वाले सहरावत ने कहा, 'पार्टी ने मेरा अपमान किया, लेकिन मैंने इसे सामान्य रूप से लिया और अपने इलाके के विकास के लिए काम करता रहा.'
उन्होंने बताया, 'मेरे लोगों ने कहा कि हमने आपको चुना है कि आप हमारे लिए काम करो और आप छोड़ने के मेरे फैसले का समर्थन किया. प्रधानमंत्री नरेंद्र मोदी के नेतृत्व में भारत को मिले सम्मान के कारण ही मैंने भाजपा में शामिल होने का निर्णय किया है.' गोयल ने कहा कि भाजपा सहरावत को तब से पार्टी में लाना चाहती थी जब वह आम आदमी पार्टी में भी शामिल नहीं हुए थे.
भाजपा नेता ने आरोप लगाया कि अरविंद केजरीवाल (Arvind Kejriwal) ने सहरावत पर दबाव बनाने की शुरुआत की जब उन्हें पता चला कि वह आप के 'डूबते जहाज' को छोड़ रहे हैं. केंद्रीय मंत्री ने कहा कि भाजपा ने अपने दरवाजे उन सबों के लिए खुले रखे हैं जो आम आदमी पार्टी में अपमानित महसूस कर रहे हैं. बता दें कि दिल्ली में 12 मई को लोकसभा चुनाव होने हैं.